CELEX: 32016D1176
Language: hr
Date: 2016-07-18 00:00:00
Title: Provedbena odluka Komisije (EU) 2016/1176 оd 18. srpnja 2016. o prekidu djelomične privremene revizije u vezi s uvozom određenog lijevanog pribora za cijevi s navojem, od temperiranog lijevanog željeza, podrijetlom iz Narodne Republike Kine i Tajlanda

19.7.2016   
            
            
               HR
            
            
               Službeni list Europske unije
            
            
               L 193/115
            
         PROVEDBENA ODLUKA KOMISIJE (EU) 2016/1176
   оd 18. srpnja 2016.
   o prekidu djelomične privremene revizije u vezi s uvozom određenog lijevanog pribora za cijevi s navojem, od temperiranog lijevanog željeza, podrijetlom iz Narodne Republike Kine i Tajlanda
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1), a posebno njezin članak 9. stavak 1.,
   budući da:
   1.   POSTUPAK
   
   
               (1)
            
            
               Provedbenom uredbom Vijeća (EU) br. 430/2013 (2) uvedene su antidampinške mjere na određeni lijevani pribor za cijevi s navojem, od temperiranog lijevanog željeza, podrijetlom iz Narodne Republike Kine („NRK”) i Tajlanda nakon ispitnog postupka na temelju članka 5. Uredbe (EZ) br. 1225/2009 („Osnovna uredba”).
            
         
               (2)
            
            
               Europska komisija („Komisija”) na temelju članka 11. stavka 3. Osnovne uredbe pokrenula je 25. studenoga 2015. djelomičnu privremenu reviziju u vezi s uvozom u Uniju određenog lijevanog pribora za cijevi s navojem, od temperiranog lijevanog željeza, podrijetlom iz NRK-a i Tajlanda. Objavila je obavijest o pokretanju postupka u Službenom listu Europske unije
                   (3) („Obavijest o pokretanju postupka”).
            
         
               (3)
            
            
               Komisija je pokrenula reviziju u vezi s NRK-om nakon što je 2. ožujka 2015. društvo Metpro Limited („podnositelj zahtjeva”), uvoznik određenih vrsta lijevanog pribora za cijevi s navojem, od temperiranog lijevanog željeza, podnijelo zahtjev u pogledu uvoza iz NRK-a. Podnositelj zahtjeva zatražio je reviziju kako bi se utvrdilo bi li pribor za električne vodove (koljena, lukovi i T priključci) sa standardnim metričkim korakom navoja od 1,5 mm u skladu s normom ISO Metric Form BS3643 („proizvod za moguće isključenje”) trebalo isključiti iz opsega proizvoda Provedbene uredbe (EU) br. 430/2013. Budući da se mjere primjenjuju i na uvoz podrijetlom iz Tajlanda, Komisija je na vlastitu inicijativu odlučila pokrenuti i reviziju uvoza iz Tajlanda. Zahtjev je sadržavao dovoljno dokaza za opravdano pokretanje revizije.
            
         
               (4)
            
            
               Komisija je u Obavijesti o pokretanju pozvala zainteresirane strane da joj se obrate radi sudjelovanja u reviziji. Osim toga, Komisija je o pokretanju revizije posebno obavijestila podnositelja zahtjeva, poznate proizvođače iz Unije, poznate proizvođače izvoznike u NRK-u i Tajlandu i kineske i tajlandske vlasti, poznate uvoznike, dobavljače, korisnike i trgovce te jedno udruženje, te ih je pozvala na sudjelovanje.
            
         
               (5)
            
            
               Zainteresirane strane imale su priliku dostaviti primjedbe na pokretanje revizije i zatražiti saslušanje pred Komisijom i/ili službenikom za saslušanje u trgovinskim postupcima.
            
         2.   POVLAČENJE ZAHTJEVA ZA REVIZIJU I PREKID POSTUPKA
   
   
               (6)
            
            
               Podnositelj zahtjeva povukao je svoj zahtjev za reviziju dopisom Komisiji od 5. travnja 2016.
            
         
               (7)
            
            
               U skladu s člankom 9. stavkom 1. i člankom 11. stavkom 5. Osnovne uredbe, revizija se može prekinuti kada podnositelj zahtjeva povuče svoj zahtjev, osim ako je takav prekid protivan interesu Unije.
            
         
               (8)
            
            
               Budući da ispitnim postupkom nisu utvrđene okolnosti prema kojima bi prekid bio protivan interesu Unije, Komisija je ocijenila da bi trebalo prekinuti reviziju u vezi s NRK-om.
            
         
               (9)
            
            
               Kad je riječ o Tajlandu, nijedno od kontaktiranih poznatih društava i tajlandskih nadležnih tijela nije dostavilo informacije relevantne za ispitni postupak u pogledu proizvoda za moguće isključenje, na temelju kojih bi se mogla provesti revizija. Nijedan od poznatih uvoznika s kojima se stupilo u kontakt nije prijavio uvoz iz Tajlanda proizvoda za moguće isključenje. Ispitnim postupkom nisu utvrđene nikakve druge relevantne informacije koje bi opravdale provođenje revizije opsega proizvoda.
            
         
               (10)
            
            
               Budući da je podnositelj zahtjeva povukao svoj zahtjev u pogledu NRK-a te da nema dodatnih relevantnih informacija u pogledu Tajlanda, u skladu s člankom 9. stavkom 2. i člankom 11. stavkom 5. Osnovne uredbe trebalo bi po službenoj dužnosti prekinuti reviziju u vezi s Tajlandom.
            
         
               (11)
            
            
               Zainteresirane strane o tome su obaviještene te im je omogućeno da se očituju. U propisanom roku nije primljena nijedna primjedba.
            
         
               (12)
            
            
               Komisija stoga zaključuje da bi trebalo prekinuti djelomičnu privremenu reviziju u vezi s uvozom određenog lijevanog pribora za cijevi s navojem, od temperiranog lijevanog željeza, podrijetlom iz NRK-a i Tajlanda.
            
         
               (13)
            
            
               Ova je Odluka u skladu s mišljenjem odbora uspostavljenog člankom 15. stavkom 1. Osnovne uredbe,
            
         DONIJELA JE OVU ODLUKU:
   Članak 1.
   Prekida se djelomična privremena revizija u vezi s uvozom određenog lijevanog pribora za cijevi s navojem, od temperiranog lijevanog željeza, osim tijela tlačnog pribora s metričkim navojem ISO DIN 13 i navojnih kružnih spojnih ormarića od temperiranog željeza bez poklopca, trenutačno obuhvaćenog oznakom KN ex 7307 19 10 (oznaka TARIC 7307191010).
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu18. srpnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 22.12.2009., str. 51.
   
   
      (2)  Provedbena uredba Vijeća (EU) br. 430/2013 od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz lijevanog pribora za cijevi s navojem, od temperiranog lijevanog željeza, podrijetlom iz Narodne Republike Kine i Tajlanda i prekidu postupka u vezi s Indonezijom (SL L 129, 14.5.2013., str. 1.).
   
      (3)  Obavijest o pokretanju djelomične revizije tijekom važenja antidampinških mjera primjenjivih na uvoz navojnih cijevi ili lijevanog pribora za cijevi od temperiranog lijevanog željeza podrijetlom iz Narodne Republike Kine i Tajlanda (SL C 392, 25.11.2015., str. 14.) i Ispravak Obavijesti o pokretanju (SL C 52, 11.2.2016., str. 27.).